**Likumprojekta „Grozījums Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījums Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (turpmāk – likumprojekts) izstrādāts, lai efektīvi nodrošinātu ar Ministru kabineta ar 2013.gada 27.decembra rīkojumu Nr.675 “Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm” atbalstītās Koncepcijas par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm 3.2.apakšpunktā ietverto risinājuma 2.variantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ieviešot jauno darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, tika vērtēti dienestos esošie amati un to saistība ar dienestiem noteiktajām tiešajām funkcijām. Tā rezultātā tika identificēti amati, kurus ieņem amatpersonas ar speciālajām dienesta pakāpēm, taču amatu pienākumu pildīšana nav saistīta ar dienestam noteikto funkciju izpildi, bet ir uzskatāma par atbalsta funkcijām (piemēram, personālvadība, juridiskā, finanšu, lietvedība, u.c.). Tādējādi attiecīgos amatus nevarēs ieņemt amatpersonas ar speciālajām dienesta pakāpēm. Attiecīgie amati tiks pārveidoti par civildienesta ierēdņu vai darbinieku amatiem.  Arī pēc jaunās darba samaksas sistēmas ieviešanas veidosies situācijas, kad nepieciešama nekavējoša vakantā valsts civildienesta ierēdņa vai darbinieka amata nokomplektēšana. Tādējādi nepieciešams radīt mehānismu, kas nepieciešamības gadījumā ļauj Iekšlietu ministrijas sistēmas iestādēs un Ieslodzījuma vietu pārvaldē īstenot efektīvu cilvēkresursu izmantošanas politiku.  Līdz ar to likumprojekts paredz izdarīt grozījumus Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk - Likums) 12.pantā, papildinot to ar jaunu tiesību normu. Proti, Likuma 12.pants, kurš regulē amatpersonu pārcelšanu citos amatos, paredzēs, ka iestādes vadītājs, saskaņojot ar attiecīgo nozares ministru, valsts un dienesta interesēs amatpersonas ar speciālajām dienesta pakāpēm varēs iecelt valsts civildienesta ierēdņa vai darbinieka amatā attiecīgajā Iekšlietu ministrijas sistēmas iestādē vai Ieslodzījuma vietu pārvaldē. Amatpersonu ar speciālo dienesta pakāpi minētajos amatos varēs iecelt uz noteiktu laiku, bet ne ilgāk kā uz pieciem gadiem. Šajā laikā amatpersonai mēnešalgu noteiks atbilstoši Valsts un pašvaldību institūciju amatpersonu un darbinieku atlīdzības likumam.  Minētais mehānisms pēc būtības ir līdzīgs tam, kāds šobrīd ir noteikts Valsts civildienesta likuma 3.panta piektajā daļā, kas noteic, ka amatpersonas ar speciālajām dienesta pakāpēm valsts interesēs uz noteiktu laiku, bet ne ilgāk kā uz trim gadiem, var iecelt ierēdņa amatā Iekšlietu ministrijā, Tieslietu ministrijā vai Ārlietu ministrijā (diplomātiskajās un konsulārajās pārstāvniecībās ārvalstīs).  Vienlaikus uzskatām, ka šāda mehānisma ieviešana nodrošinās arī atsevišķu amatpersonu rotāciju dienesta ietvaros, lai varētu sagatavot augstākā līmeņa vadītājus, kuriem nepieciešams gūt pieredzi atsevišķās struktūrvienībās, kuras veic atbalsta funkcijas (piemēram, personāla vadība, finanšu vadība u.c.).  Likumprojektā paredzēto mehānismu plānots izmantot tikai izņēmuma gadījumos, proti, iecelt amatpersonu ar speciālo dienesta pakāpi valsts civildienesta ierēdņa vai darbinieka amatā varēs tikai tad, ja tas tiek darīts valsts un dienesta interesēs, un, lai nodrošinātu atbilstošu resursu izmantošanas pārraudzību, likumprojekts paredz, ka amatpersonu ar speciālo dienesta pakāpi valsts civildienesta ierēdņa vai darbinieka amatā varēs iecelt tikai tad, ja tas ir saskaņots ar attiecīgās nozares ministru. Vienlaikus likumprojekts paredz, ka amatpersonu ar speciālo dienesta pakāpi var iecelt valsts civildienesta ierēdņa vai darbinieka amatā uz noteiktu laiku, bet ne ilgāk kā uz pieciem gadiem. Gadījumā, ja nav mainījušies apstākļi, kas pamato attiecīgo iecelšanu, likumprojektā ietvertā tiesību norma neliedz iespēju, ņemot vērā valsts un dienesta intereses, amatpersonu ar speciālo dienesta pakāpi atkārtoti iecelt valsts civildienesta ierēdņa vai darbinieka amatā.  Ņemot vērā, ka amatpersona ar speciālo dienesta pakāpi, kas iecelta valsts civildienesta ierēdņa vai darbinieka amatā, atradīsies dienestā un attiecīgās iestādes pakļautībā, tad uz to attiecināms tas tiesiskais regulējumus, kas attiecas uz amatpersonām ar speciālajām dienesta pakāpēm. Līdz ar to likumprojektā ir ietverts regulējums, kas paredz, ka pārceltajai amatpersonai piemēro dienesta tiesiskās attiecības reglamentējošo normatīvo aktu normas, ņemot vērā iepriekšējo amatu, un mēnešalgu nosaka atbilstoši Valsts un pašvaldību institūciju amatpersonu un darbinieku atlīdzības likumam. |
|  | Projekta izstrādē iesaistītās institūcijas | Iekšlietu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attieksies uz Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, kas tiks ieceltas valsts civildienesta ierēdņa vai darbinieka amatā uz noteiktu laiku, bet ne ilgāk kā uz pieciem gadiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 216 644 172 |  | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 216 644 172 |  | 0 | 0 | 0 |
| 1.2. valsts speciālais budžets |  | 0 | 0 | 0 | 0 |
| 1.3. pašvaldību budžets |  | 0 | 0 | 0 | 0 |
| 2. Budžeta izdevumi: | 216 644 172 |  | 31 490 865 |  |  |
| 2.1. valsts pamatbudžets | 216 644 172 |  | 31 490 865 |  |  |
| 2.2. valsts speciālais budžets |  |  |  |  |  |
| 2.3. pašvaldību budžets | 0 | 0 |  |  |  |
| 3. Finansiālā ietekme: | 0 | 0 | -31 490 865 |  |  |
| 3.1. valsts pamatbudžets | 0 | 0 | -31 490 865 |  |  |
| 3.2. speciālais budžets | 0 | 0 |  |  |  |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | -31 490 865 | 0 | 0 |
| 5.1. valsts pamatbudžets | 0 | -31 490 865 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Amatpersonu ar speciālajām dienesta pakāpēm skaits, kas varētu valsts un dienesta interesēs tikt ieceltas valsts civildienesta ierēdņa vai darbinieka amatā, netiek prognozēts. Tas atkarīgs no konkrētās situācijas un nepieciešamības. Atlīdzība minētajos amatos ieceltajām amatpersonām tiks nodrošināta attiecīgajām Iekšlietu ministrijas sistēmas iestādēm un Ieslodzījuma vietu pārvaldei piešķirto valsts budžeta līdzekļu ietvaros. Līdz ar to likumprojektam nav izdevumus palielinošas ietekmes uz valsts un pašvaldību izdevumiem.  Valsts budžetu pavadošo likumprojektu paketē iekļautā likumprojekta “Grozījumi Valsts un pašvaldību institūciju amatpersonu un darbinieku atlīdzības likumā” 5.pants paredz izteikt Valsts un pašvaldību institūciju amatpersonu un darbinieku atlīdzības likuma 8.panta trešo daļu šādā redakcijā: “(3) Iekšlietu ministrijas sistēmas iestādes vai Ieslodzījuma vietu pārvaldes amatpersonai ar speciālo dienesta pakāpi, kura uz noteiktu laiku valsts un dienesta interesēs iecelta valsts civildienesta ierēdņa vai darbinieka amatā, mēnešalgu nosaka atbilstoši attiecīgajam ierēdņa vai darbinieka amatam, bet tās apmērs nedrīkst būt mazāks par iepriekš noteiktās mēnešalgas apmēru.” Bez tam, tā kā šim nodarbinātajam tiek saglabāts amatpersonas ar speciālo dienesta pakāpi statuss, tā saņems arī normatīvajos aktos noteikto piemaksu par speciālo dienesta pakāpi, tai tiks saglabātas visas amatpersonām paredzētās sociālās garantijas, veselības aprūpe un atvaļinājumi, kā arī tiesības uz izdienas pensiju (izdiena netiks pārtraukta).  Saskaņā ar likumu “Par valsts budžetu 2016.gadam” izdevumi atlīdzībai Iekšlietu ministrijas sistēmas iestādēm vai Ieslodzījuma vietu pārvaldei plānoti 216 644 172 *euro* apmērā, no tā:  *06.01.00 “Valsts policija”* –103 479 725 *euro;*  *07.00.00 “Ugunsdrošība, glābšana un civilā aizsardzība”* –39 521 171 *euro;*  *10.00.00 “Valsts robežsardzes darbība”* – 35 298 760 *euro;*  *42.00.00 “Iekšējās drošības biroja darbība”*– 2 039 263 *euro.*  *- 04.01.00 “Ieslodzījuma vietas”* – 36 305 253 *euro.*  Saskaņā ar Ministru kabineta 2016.gada 16.augusta sēdē (prot. Nr.40, 59.§, 2.punkts) un 2016.gada 18.augusta ārkārtas sēdē (prot. Nr.41, 5.§, 23.punkts) pieņemtajiem lēmumiem piešķirts papildu finansējums atlīdzības palielināšanai 31 490 865 *euro* apmērā no tā:  *06.01.00 “Valsts policija”* – 17 508 616 *euro;*  *07.00.00 “Ugunsdrošība, glābšana un civilā aizsardzība”* –5 649 928 *euro;*  *10.00.00 “Valsts robežsardzes darbība”* – 2 679 254 *euro;*  *42.00.00 “Iekšējās drošības biroja darbība”*–363 712 *euro.*  *- 04.01.00 “Ieslodzījuma vietas”* – 5 289 355 *euro.* | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus ar likumprojektu virzāms likumprojekts “Grozījumi Valsts un pašvaldību institūciju amatpersonu un darbinieku atlīdzības likumā”, kas paredzēs mēnešalgas noteikšanas nosacījumus Iekšlietu ministrijas sistēmas iestādes vai Ieslodzījuma vietu pārvaldes amatpersonai ar speciālo dienesta pakāpi, kura uz noteiktu laiku valsts vai dienesta interesēs iecelta valsts civildienesta ierēdņa vai darbinieka amatā. |
| 2. | Atbildīgā institūcija | Iekšlietu ministrija. |
| 3. | Cita informācija | Tieslietu ministrija veiks grozījumus Valsts civildienesta likumā, paredzot, ka arī Iekšlietu ministrijā, Tieslietu ministrijā vai Ārlietu ministrijā (diplomātiskajās un konsulārajās pārstāvniecībās ārvalstīs) ierēdņa amatā uz noteiktu laiku, bet ne ilgāk kā uz pieciem gadiem var iecelt Iekšlietu ministrijas sistēmas iestādes vai Ieslodzījuma vietu pārvaldes amatpersonu ar speciālo dienesta pakāpi. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar likumprojektu netika veiktas, jo likumprojektā ietvertais regulējums skar tikai Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Likumprojektā ietvertā regulējuma izpildē tiks iesaistītas Iekšlietu ministrijas sistēmas iestādes, Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā ietvertais regulējums nerada ietekmi uz institūcijām, kuras iesaistītas tā izpildē.  Jaunas institūcijas netiks veidotas, bet esošo institūciju reorganizācija nav nepieciešama. |
| 3. | Cita informācija | Nav. |

Iekšlietu ministrs R.Kozlovskis

Valsts sekretāre I.Pētersone–Godmane

26.09.2016. 16:29

1614

Dz.Rancāne

67219419, dzintra.rancane@iem.gov.lv

A.Strode, 67219602

alda.strode@iem.gov.lv